
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 6P/38/2026 3826201727 25. 06. 2026 JUDr. Miriam Kohútová, PhD. ECLI:SK:OSPD:2026:3826201727.2
ROZSUDOK V MENE SLOVENSKEJ REPUBLIKY Okresný súd Prievidza, sudkyňou JUDr. Miriam Kohútovou, PhD., vo veci starostlivosti súdu o maloletého: A. B., nar. XX.XX.XXXX, bytom u navrhovateľky, v konaní zastúpené kolíznym opatrovníkom Úradom práce, sociálnych vecí a rodiny - OSV, dieťa rodičov: matka C. D., nar. XX.XX.XXXX, bytom E. XXXX/XX, F. a otec G. B., nar. XX.XX.XXXX, bytom H.. I. XXX/X, F., o návrhu navrhovateľky: B. D., nar. XX.XX.XXXX, bytom J. K. XXX/XX, F., o zverenie maloletého do náhradnej osobnej starostlivosti a určenia výživného, takto rozhodol: I. Súd maloleté dieťa A. B., nar. XX.XX.XXXX z v e r u j e navrhovateľke B. D., nar. XX.XX.XXXX, bytom F., J. K. XX/XX.
do náhradnej osobnej starostlivosti
II. Navrhovateľka je p o v i n n á osobne sa o maloleté dieťa starať, vychovávať ho, zabezpečovať mu každodenné potreby, spravovať jeho veci tak, aby neutrpel žiadnu ujmu na svojich majetkových právach a o p r á v n e n á zastupovať dieťa v bežných veciach a spravovať jeho majetok v bežných veciach. V prípade nesúladu rozhodnutia zákonných zástupcov dieťaťa v podstatných veciach so záujmami dieťaťa, navrhovateľka je o p r á v n e n á obrátiť sa na súd na preskúmanie tohto rozhodnutia. III. Matka maloletého dieťaťa C. D., nar. XX.XX.XXXX, j e p o v i n n á platiť výživné na maloletého A. mesačne vo výške 30% zo sumy životného minima na maloleté a nezaopatrené dieťa s účinnosťou od právoplatnosti tohto rozhodnutia, na účet Úradu práce, sociálnych vecí a rodiny Prievidza, najneskôr do 20. dňa v mesiaci vopred. IV. Otec maloletého dieťaťa G. B., nar. XX.XX.XXXX, j e p o v i n n ý platiť výživné na maloletého A. v sume 180,- eur mesačne s účinnosťou od právoplatnosti tohto rozhodnutia, na účet Úradu práce, sociálnych vecí a rodiny Prievidza, najneskôr do 20. dňa v mesiaci vopred. V. Žiaden z účastníkov n e m á právo na náhradu trov konania. odôvodnenie: Toto rozhodnutie bližšie dôvody neobsahuje (§ 2 ods. 1 CMP, § 221 písm. a/ CSP). Poučenie: Proti tomuto rozhodnutiu odvolanie nie je prípustné, pretože sa účastníci konania práva podať odvolanie výslovne vzdali po vyhlásení rozhodnutia (§ 368 CSP).
Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. CMP.

